**Pressemelding**

23. desember 2016

**Stor pågang etter digitale gavekort**

**Komplett merker økt etterspørsel etter digitale gavekort til jul. Salget øker kraftig når fristen til transportørene for sending av julepakker nærmer seg, og holder seg fram til julemiddagen serveres.**

* Det er ganske morsomt å følge hvordan netthandelen forløper nå opp mot julaften, sier Lene Iren Oen, kommersiell direktør i Komplett. For oss starter julehandelen med Black Friday som i år var fredag 25. november. Desember har utviklet seg godt, og vi ser at mange nordmenn har valgt å handle julegavene på nettet.

For å være sikker på å få pakken fram til jul, var fristen til transportørene i år 21. desember.

* Tall fra 2015 viser at kjøp av gavekort skjer helt fram til kl 17.00 på julaften. Så er det et par rolige timer hvor julemiddagen inntas, før netthandelen igjen tar seg opp kl 19.00. Da omsettes gavekortene til konkret handel av fysiske produkter. Vi forventer at gaming-PCer, komponenter, spill og Apple-produkter vil kjøpes av mange i år, avslutter Oen.

**For mer informasjon kontakt:**

Lene Iren Oen, kommersiell direktør i Komplett Group: 90 83 29 55

**Komplett Group**Komplett Group er Nordens største netthandelsaktør med 18 nettbutikker. Komplett Group har 800 ansatte og hovedkontor i Sandefjord. Les mer på: [www.komplettgroup.com](http://www.komplettgroup.com)